|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,****správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 40-35 ; 487 43-30ounz@vojvodinа.gov.rs

|  |  |
| --- | --- |
| ČÍSLO: 000128517 2024 09427 001 001 000 001 | DÁTUM: 31. 01. 2024 |

 |

Podľa článku 2 a 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základnej a strednej výchovy a vzdelávania a žiackeho štandardu v Autonómnej pokrajine Vojvodine (Úradný vestník APV číslo 14/15 a 10/17), článku 3 Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie programov a projektov v oblasti základnej a strednej výchovy a vzdelávania v Autonómnej pokrajine Vojvodine (Úradný vestník APV č. 7/23 a 5/24) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2024 (Úradný vestník APV č. 45/23) Pokrajinský sekretariát vzdelávania, predpisov, správy a národnostných menšín – národnostných spoločenstiev vypísal

**SÚBEH**

**NA FINANCOVANIE A SPOLUFINANCOVANIE PROJEKTOV V OBLASTI ZVYŠOVANIA KVALITY VÝCHOVNO-VZDELÁVACIEHO PROCESU STREDOŠKOLSKÉHO VZDELÁVANIA – NÁKLADY ORGANIZOVANEJ PREPRAVY ŽIAKOV STREDNÝCH ŠKÔL SO SÍDLOM V AP VOJVODINE NA VEĽTRH VZDELÁVANIA V NOVOM SADE NA ROK 2024**

Pokrajinský sekretariát vzdelávania, predpisov, správy a národnostných menšín – národnostných spoločenstiev, v súlade s Finančným plánom a finančnými možnosťami v rozpočtovom roku 2024, bude financovať a spolufinancovať projekty v oblasti zvyšovania kvality výchovno-vzdelávacieho procesu stredoškolského vzdelávania – výdavky organizovanej prepravy žiakov stredných škôl so sídlom v AP Vojvodine na Veľtrh vzdelávania v Novom Sade v roku 2024 vo výške **2 000 000,00 dinárov.**

Právo účasti na súbehu majú ustanovizne stredoškolského vzdelávania na území AP Vojvodiny, založené Srbskou republikou, autonómnou pokrajinou alebo jednotkou lokálnej samosprávy. Uvedené prostriedky sú určené na zvyšovanie kvality výchovno-vzdelávacieho procesu stredoškolského vzdelávania – pre náklady organizovanej prepravy žiakov stredných škôl so sídlom v AP Vojvodine na Veľtrh vzdelávania, ktorý sa bude konať od 21. – 23. marca 2024 v Novom Sade.

Žiadateľ má k prihláške na súbeh pripojiť:

1. fotokópiu osvedčenia o daňovom identifikačnom čísle;
2. neviazanú ponuku ceny prepravy žiakov na Veľtrh vzdelávania v Novom Sade s uvedeným počtom užívateľov služieb.

**ROZHODOVANIE O ŽIADOSTIACH A SPÔSOB UCHÁDZANIA**

O pridelení finančných prostriedkov príjemcom rozhoduje pokrajinský tajomník zodpovedný za vzdelávacie záležitosti na návrh komisie na realizáciu súbehu, ktorá posudzuje prijaté žiadosti.

Kritériá na pridelenie prostriedkov, v súlade s článkom 11 bod 2 alinea 1, 2 a 5 Pravidiel о pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie programov a projektov v oblasti základnej a stredoškolskej výchovy a vzdelávania v Autonómnej pokrajine Vojvodine, sú nasledujúce:

* veľkosť cieľovej skupiny,
* stupeň zapojenia cieľovej skupiny, pre ktorú je projekt určený,
* zapojenie partnerských inštitúcií do realizácie projektu.

Sekretariát si vyhradzuje právo žiadať si, ak treba, od podávateľa prihlášky dodatočnú dokumentáciu alebo informácie.

Ak je žiadosť podpísaná osobou podliehajúcou oprávneniu, je potrebné pripojiť náležité oprávnenie pre jej podpisovanie.

Prihlášky na súbeh (výhradne na vyplnenom tlačive, ktoré nájdete na webovej stránke pokrajinského sekretariátu) zasielajte v papierovej forme v uzavretej obálke na adresu:

**POKRAJINSKÝ SEKRETARIÁT VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV, BULVÁR MIHAJLA PUPINA 16, 21 000 NOVÝ SAD**, s uvedením názvu súbehu/programu a projektu, poštou alebo osobne na podateľni pokrajinských orgánov správy (na uvedenú adresu) v čase od 9:00 do 14:00 hodiny. Prihlášky podané osobne alebo poštou je potrebné podať aj elektronicky v naskenovanom PDF formáte, prostredníctvom aplikácie sekretariátu http://185.166.125.155/konkursi/, výberom príslušného verejného súbehu, ktorého sa prihláška týka.

**Jedna právnická osoba môže predložiť jednu prihlášku.**

Výsledky súbehu sa uverejňujú na webovej stránke sekretariátu.

**Lehota na predkladanie prihlášok na súbeh je streda 14. februára 2024.**

Komisia nebude rozoberať:

* neúplné prihlášky;
* oneskorené prihlášky;
* neprípustné prihlášky (predložené neoprávnenými osobami a subjektmi, ktoré neboli plánované v súbehu);
* prihlášky, ktoré nesúvisia so súbehom plánovanými účelmi;
* prihlášky užívateľov, ktorí v predchádzajúcom období neopodstatnili pridelené prostriedky vo finančných a opisných správach.

Tlačivo dotazníka si môžete stiahnuť **od 31. januára 2024** z oficiálnej webovej stránke Pokrajinského sekretariátu vzdelávania, predpisov, správy a národnostných menšín – národnostných spoločenstiev: [**www.puma.vojvodina.gov.rs**](http://www.puma.vojvodina.gov.rs/)**.**

Informácie v súvislosti so súbehom možno získať na telefónnych číslach: 021/487 40 35, 487 43 30.

|  |  |
| --- | --- |
|  | POKRAJINSKÝ TAJOMNÍKZsolt Szakállas |